Vážení rodičia,

v prvom rade sa Vám chcem poďakovať za to, že ste aktívni, sledujete naše usmernenia, ktoré Vám priebežne zasielame. V tomto období sa však niektoré usmernenia menia a dopĺňajú.

V súvislosti s celoplošným testovaním obyvateľov SR v dňoch **31.10.2020 a 1. 11. 2020** Vám zasielame Usmernenie k postupu MŠ a ZŠ v čase platnosti Uznesenia vlády SR č. 678 zo dňa 27.10.2020, ktoré upravuje ďalší postup pri 1. nástupe žiaka do ZŠ po celoplošnom testovaní.

**Zvlášť upozorňujeme rodičov I. stupňa, ktorí majú deti vo veku nad 10 rokov /žiaci 4. ročníka, ktorí majú pokračovať v prezenčnej výučbe/, na bod 10:**

**Dňom 3. 11. 2020 plánujeme návrat žiakov I. stupňa na prezenčnú formu výučby.**

**Upozorňujeme, že to, či sa vrátime do školy bude závisieť aj od výsledkov celoplošného testovania našich zamestnancov. O tomto Vás budeme informovať v priebehu pondelka 2. 11. 2020. Prosíme Vás, aby ste sledovali stránku edupage a webstránku školy.**

Upriamujeme pozornosť na:

**Bod 8:**

Povinnosť zákonného zástupcu predložiť pri prvom nástupe do školy po celoplošnom testovaní upravené tlačivo „Vyhlásenie zákonného zástupcu o bezinfekčnosti“. Upravené tlačivo zverejnené na stránke MŠVVaŠ SR, uvádzame v prílohe. /**neplatí Vyhlásenie o bezinfekčnosti, ktoré sme Vám zaslali v usmernení k ospravedlňovaniu žiakov I. stupňa po nástupe po dištančnom vzdelávaní/**

* „Zákonný zástupca žiaka, ktoré navštevuje základnú školu **predloží po celoplošnom testovaní** pri prvom nástupe dieťaťa do základnej školy Vyhlásenie zákonného zástupcu o **bezinfekčnosti.** Tlačivo **upravené** v zmysle Uznesenia vlády Slovenskej republiky č. 678 z 22. októbra 2020 zverejní ministerstvo školstva na svojom webovom sídle. Základná škola nevyžaduje od zákonného zástupcu negatívny výsledok RT - PCR testu alebo antigénového testu certifikovaného na území Európskej únie na ochorenie COVID – 19.“

**Bod 10:**

* „Na žiakov prvého stupňa základnej školy, ktorí majú nad 10 rokov a nevedia sa preukázať negatívnym výsledkom RT - PCR testu alebo antigénového testu certifikovaného na území Európskej únie na ochorenie COVID – 19, sa nevzťahuje bod A1 ods. 13 a bod A.2 ods. 11 Uznesenia vlády č. 678/2020 (**teda nemôžu sa zúčastňovať prezenčnej výučby).“**

Môže nastať:

a) **žiak sa testovania zúčastní –je negatívny a aj jeho rodinní príslušníci sú negatívni**–žiak pokračuje v prezenčnej forme vyučovania–**žiak sa preukáže negatívnym testom**, rodičia predkladajú vyhlásenie o bezinfekčnosti,

b) **žiak sa zúčastní testovania –je negatívny –rodinný príslušník v spoločnej domácnosti je** **pozitívny**–žiak ostáva v karanténe,

c) **žiak sa zúčastní testovania –je pozitívny**–ostáva v karanténe –ospravedlnenie vypisuje lekár,

d) **žiak alebo aspoň jeden rodinný príslušník sa testovania nezúčastnia**–žiak ostáva v karanténe, neúčasť ospravedlňuje zákonný zástupca, najviac 5 dní po sebe idúcich s možnosťou opakovať ospravedlnenie s prerušením (napr. 3. -5.11.2020 –ospravedlní zákonný zástupca, potom je víkend a o päť 10. –13.11.2020 –ospravedlní zákonný zástupca),

e) **zákonný zástupca sa testovania nezúčastní–**ostáva v karanténe –aj žiak ostáva v karanténe –neúčasť ospravedlní zákonný zástupca.

Žiak I. stupňa sa pri vstupe do školy po skončení testovania preukáže upraveným Vyhlásením zákonného zástupcu o bezinfekčnosti / v prílohe/. Toto vyhlásenie žiak preukáže pri vstupe do školy a následne ho na 1. vyučovacej hodine odovzdá triednemu učiteľovi. Žiak bez potvrdenia o bezinfekčnosti nemôže vstúpiť do školy.

Formulár Vyhlásenia o bezinfekčnosti bude zverejnený aj na webovom sídle školy [www.zskrosnianke.sk](http://www.zskrosnianke.sk)

Zákonní zástupcovia svojim vyhlásením berú plnú zodpovednosť za správnosť a pravdivosť predmetného vyhlásenia.

Želáme všetkým hlavne pevné zdravie.

Vedenie školy

Príloha:

Vyhlásenie zákonného zástupcu o bezinfekčnosti